Sentenza tal-Qorti Ġenerali tal-15 ta’ Diċembru 2021 – Rotondaro vs EUIPO –
Pollini (COLLINI)
(Kawża T-69/21) 1
(“Trade mark tal-Unjoni Ewropea – Proċedimenti ta’ oppożizzjoni – Applikazzjoni għat-trade mark tal-Unjoni Ewropea figurattivi COLLINI – Trade marks nazzjonali u tal-Unjoni Ewropea verbali u preċedenti POLLINI u STUDIO POLLINI – Raġuni relattiva għal rifjut – Probabbiltà ta’ konfużjoni – Artikolu 8(1)(b) tar-Regolament (KE) Nru 207/2009 (li sar l-Artikolu 8(1)(b) tar-Regolament (UE) 2017/1001)”)
Lingwa tal-kawża: it-Taljan
Partijiet
Rikorrent: Carmine Rotondaro (Monaco, Monaco) (rappreżentant: M. Locatelli, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentant: M. Capostagno aġent)
Parti oħra fil-proċedimenti quddiem il-Bord tal-Appell tal-EUIPO, intervenjenti quddiem il-Qorti Ġenerali: Pollini SpA (Gatteo, l-Italja) (rappreżentant: F. Sanna, avukat)
Suġġett
Rikors ippreżentat kontra d-deċiżjoni tal-Ewwel Bord tal-Appell tal-EUIPO tat-3 ta’ Diċembru 2020 (Każ R 2518/2019-1) dwar proċedimenti ta’ oppożizzjoni bejn Pollini u C. Rotondaro.
Dispożittiv
Ir-rikors huwa miċħud.
Carmine Rotondaro huwa kkundannat għall-ispejjeż.
____________
1     ĠU C 98, 22.3.2021.